เติมด่วน! “ปตท.-บางจาก” ขึ้นราคาน้ำมันทุกชนิด40สต./ลิตร เว้นE85 เพิ่ม20สต. มีผลพรุ่งนี้!
เติมด่วน! “ปตท.-บางจาก” ขึ้นราคาน้ำมันทุกชนิด40สต./ลิตร เว้นE85 เพิ่ม20สต. มีผลพรุ่งนี้!
9 ธ.ค. 2562

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันทุกชนิด ทั้งกลุ่มเบนซินและดีเซล 40 สตางค์/ลิตร เว้น E85 ปรับขึ้น 20 สตางค์/ลิตร โดยมีผลตั้งแต่เวลา 05.00 น. วันพรุ่งนี้ (10 ธ.ค.)
โดยจะส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 34.76 บาท, แก๊สโซฮอล์ 95 ลิตรละ 27.35 บาท, แก๊สโซฮอล์ 91 ลิตรละ 27.08 บาท, E20 ลิตรละ 24.34 บาท, E85 ลิตรละ 19.99 บาท, ดีเซล ลิตรละ 26.39 บาท, B10 ลิตรละ 24.39 บาท และ B20 ลิตรละ 23.39 บาท (ราคาขายปลีกข้างต้นยังไม่รวมภาษีบำรุงท้องถิ่น)
